এশিয়া কাপ মানেই যেন বাংলাদেশের জন্য দুঃখগাথা। ফাইনালে উঠেও হার। নিঃশ্বাস দূরত্বের শিরোপার কাছে গিয়েও বার বার হতাশায় পোড়া। আবারো দুয়ারে এশিয়া কাপ ক্রিকেট। আগামী ১৫ সেপ্টেম্বর থেকে সংযুক্ত আরব আমিরাতে বসবে ওয়ানডে ফরম্যাটের এশিয়ার শ্রেষ্ঠত্বের লড়াই। ফরম্যাটটি ওয়ানডে বলেই আশার পালে লাগছে জোর হাওয়া। গ্রুপ পর্বে শ্রীলঙ্কা ও আফগানিস্তানের মতো শক্তিশালী দল থাকলেও টাইগার শিবিরের চোখ শিরোপায়। বাংলাদেশের স্কোয়াডে থাকা মোহাম্মদ মিঠুনের কথাতে তা স্পষ্ট।